[{"text_idx": "#000002", "text": "Dock of the Bay Donostiako Musika Dokumentalen Jaialdiak hirugarren urtez antolatu du zinemaren eta musikaren inguruko mintegia. Musika, irudi eraikitzaile\u2019 izenburupean, zineman eta ikus-entzunezkoetan sei adituk soinuak egungo ikus-entzunezkoetan duen garrantziaz hausnartuko dute. Topaketak musika eta soinua diskurtsoaren ardatzean jartzen dituzten lanen azterketa izango du helburu, fikziozko lanetatik eta musika-dokumentaletatik hasita, bideoklip, soinu performance zein transmedia esperimentuetara. Aurten gainera Tabakaleran kokatutako Elias Querejeta Zinema Eskolan bertan egingo dute jardunaldia, gaur bertan, 16:30etatik 20:00etara."}, {"text_idx": "#000005", "text": "Alvaro Grandak, musika elektronikoko Reykjavik606 bikoteko kideak, norbere musika-tresnaz nola maitemindu zen azalduko du 17:45tan. Kontatuko digu nola hasi zen bere musika-tresna analogikoen bilduma egiten, baina, batik bat, musika-tresna batena: sintetizatzaile modularrarekin benetako sentimenduzko lotura bat dauka. Musika-tresna batek etengabe harritzeko ahalmena duenez, zenbait buru-egoera eragiten ditu, maitemintzera ere irits gaitezke, eta musika-tresna huts gisa tratatu beharrean, zerbait gehiago bezala tratatzera iritsi. Horrela, Greenpeaceren azken ekintza kanpainan lagundu du bere musikarekin."}, {"text_idx": "#000006", "text": "Desire\u0301e de Fez kazetari eta zinema-kritikariak komedia garaikidean soinu banda umore baliabide gisa nola erabiltzen den aztertuko du 18:30tan hasita. Telebistarako eta interneterako sortutako komedia garaikidean \u2013esperimentalagoa, hautsiagoa, undergroundagoa\u2013 egiten den soinu bandaren erabilera sofistikatua azaltzea (eta adibideekin erakustea). Landuko ditugun gaien artean daude, zehazki, musika eta soinua umore baliabide bihurtzeko formula berriak bilatzea, eta, bereziki, sortzaileen belaunaldi berri batek XXI. mendeko harmoniak, zaratak eta soinu akatsak xurgatzearena."}, {"text_idx": "#000007", "text": "\u2018Cachitos de Hierro y Cromo\u2019 telesailaren zuzendaria den Jero Rodriguezek artxiboko musika-emanaldiekin osatutako programan lan egitearen esperientzia partekatuko du 19:00tan. \u201cCachitos\u201d-en, ez dugu musika entzuten, ikusi baizik. Soinuak begietatik sartzen zaizkigu; notak, Zoom Balletaren koreografietatik; erritmoak, Valerioaren krometatik; eta armoniak, Aplauso-ren playback zoragarriengatik. Artxibo musikalaren osagai hoberenekin, abestien arteko haria bilatzen dugu."}, {"text_idx": "#000009", "text": "Article written by Kristina Zorita Arratibel"}, {"text_idx": "#000015", "text": "NOUVELLES VAGUES zinemaldi berria Biarritzen, gazteak fokoan jarri nahi dituen zinemaldia"}, {"text_idx": "#000020", "text": "AtzerabegirakokBildutako diru kopuruaBitxikeriakDonostiako ZinemaldiaEmakumezko aktoreakestreinaldiakEtorkizuneko estreinaldiakEuskal zinemagrabaketakpolemikaSailkatugabeakTxutxumutxuakZineklubakZinema AlternatiboaZinema jaialdiakZinema sariak"}]